open-index/open-wikipedia-markdown huggingface dataset:
Grb Francuske

mini|desno|200px|Grb Francuske

**Grb Francuske** je simbol republike od 1953. godine, iako nema nikakav pravni status kao službeni grb. Pojavljuje se na pasošu Francuske i prvobitno je 1912. godine i usvojen od strane Ministarstva vanjskih poslova Francuske za diplomatsku upotrebu. Ujedinjene nacije su 1953. godine zahtijevale od Francuske da dostavi svoj grb kako bi bio prikazan uz grbove drugih zemalja, a posebna komisija je odlučila da se verzija ovog grba iz 1912. godine pošalje kao grb Francuske. Pritom mu nije dat nikakav službeni status. Tehnički govoreći, ovo je amblem, jer ne poštuje heraldička pravila. Razlog je u tome što je heraldika u Francuskoj bila smatrana kao aristokratska umjetnost, povezana sa starim, kraljevskim režimom.

## Simboli 
* Široki štit sa lavljom glavom nosi monogram 'RF', što je akronim za Francusku republiku (fr. République Française)
* Maslinova grančica simbolizira mir
* Hrastova grančica simbolizira dugovječnost
* Snop pruća sa sjekirom simbolizira pravdu (tradicija Rima, a ne fašizma)

## Historija 
## Također pogledajte 
* Zastava Francuske

## Reference 
## Vanjski linkovi 
* https://heraldry-wiki.com/wiki/France#National_symbols
* http://www.fotw.info/flags/fr).html
* France at Heraldry of the World
* Heraldry of France  — Hubert de Vries website
* Les Armes de Strasbourg — Collection du Mobilier national 
* http://www.languedoc-france.info/06141203_motto.htm
* http://musee.sceaualsacien.pagesperso-orange.fr/heraldique.html
* http://svowebmaster.free.fr/blason_france.html
* Example
* Example
* Example 1955

Francuska
Kategorija:Francuska
Grb Švedske

mini|desno|280px|Grb Švedske
**Grb Švedske** (švedski: Sveriges riksvapen) jeste zvanični simbol  Švedske Monarhije. Sastoji se od velikog štita na kojem su četiri polja i malog štita u sredini. Prvo i četvrto polje prikazuju tri kraljevske krune Švedske koje su nacionalni simbol još od vremena kralja Alberta. Drugo i treće polje prikazuju tradicionalne lavove dinastije Folkunga. Mali štit prikazuje dinastijski grb. Iznad štita nalazi se kraljevska kruna Švedske. Štit drže dva lava, koja se tradicionalno smatraju "švedskim" - s dvostrukim repovima i ovjenčani kraljevskim krunama. Lav je već četiri stoljeća značajan element švedske heraldike, posebno državne. Štit je također okružen ogrlicom reda Serafima poznatog i kao Red Njegovog Kraljevskog Veličanstva. Ovo je najznačajniji red u Švedskoj i ova ogrlica najveće je priznanje koje pojedinac može dobiti. Veliki grb također je i grb monarha koji specijalnim dekretom može njegovu upotrebu odobriti pojedinim članovima kraljevske porodice uz određene izmjene.
Grb Švedske prvi je put formalno kodificiran zakonom 1908. kojim su ujedno formalno kodificirane razlike između većeg i manjeg grba. Sadašnji zakon koji propisuje oba grba datira iz 1982.

## Također pogledajte 
* Zastava Švedske

## Reference 
Švedska
Kategorija:Švedska
Grb Španije

mini|desno|200px|Grb Španije

**Grb Španije** današnji izgled je dobio stupanjem na snagu Zakona o grbu od 5. oktobra 1981.

## Opis 
Španski grb sastoji se od šest grbova:

* prva četvrtina predstavlja Kastilju
* druga četvrtina predstavlja Leon
* treća četvrtina predstavlja Aragon
* četvrta četvrtina predstavlja Navaru
* pri dnu, cvijet šipka sa zelenim listovima, koji predstvljaju Granadu
* iznad svega, u sredini grba, nalazi se elipsa crvenog ruba, u kojoj se nalaze tri zlatna tzv. francuska ljiljana na plavoj podlozi koji predstavljaju vladajuću dinastiju Bourbon.

Sa obe strane grba su Herkulovi stubovi. Stubovi, sa bazom i kapitelom zlatne boje, počivaju na plavim talasima. Stubovi predstavljaju Gibraltarski moreuz. Na desnom stubu nalazi se kraljevska, a na lijevom imperijalna kruna. Stubovi su obavijeni crvenom trakom na kojoj su zlatim slovima ispisane latinske reči *PLVS* (lijevo), i *ULTRA* (desno), što znači još dalje. Odnosi se na nekadašnje španske kolonije u Americi. Naime, do putovanja Kolumba moto je glasio "*non plus ultra*" (ništa više dalje), a Gibraltarski moreuz je označavao granicu dotada poznatog svijeta. Simbol stubova prvi je koristio Karlo I), što objašnjava prisutnost imperijalne krune u grbu. Grb je okrunjen krunom koja predstavlja špansku kraljevsku krunu.

## Također pogledajte 
* Zastava Španije

Španija
Kategorija:Španija
Grb Njemačke

mini|desno|200px|Grb Njemačke

**Grb Njemačke** je crni orao na žutoj (zlatnoj) pozadini, s crvenim kljunom i kandžama. Boje na grbu odgovaraju onima na zastavi Njemačke.

## Historija 
Prvi spomen orla veže se uz Karla Velikog, a postoje informacije da je crni orao na zlatnoj podlozi bio carski simbol. Ovaj grb zadržan je u Svetom rimskom carstvu, s više varijanti, a glavna je promjena bila dodavanje krune, skripta i šara. Ovog carskog orla koristila je i Pruska u određenom obliku, a bio je i grb Njemačkog carstva od 1871. do 1918.

Nakon Prvog svjetskog rata Vajmarska republika usvojiti će sadašnji oblik. 1935. Adolf Hitler izmijenio je grb u orla nacističke stranke dodavši kandžama hrastov vijenac unutar kojeg je kukasti krst.

Poslije Drugog svjetskog rata zapadni dio Njemačke koristio je savezni grb, zapravo sadašnji. On se koristi i poslije ponovnog ujedinjenja Njemačke.

## Također pogledajte 
* Zastava Njemačke

## Reference 
## Vanjski linkovi 
* http://www.documentarchiv.de/wr.html

Njemačka
Kategorija:Njemačka
Grb Ujedinjenog Kraljevstva

mini|desno|200px|Grb Ujedinjenog Kraljevstva

**Grb Ujedinjenog Kraljevstva** je zvaničan grb britanskog monarha, trenutno Elizabete II. Varijante ovog grba koriste drugi članovi kraljevske porodice i britanska vlada. U Škotskoj, kraljica ima drugačiji grb, čiju varijantu koristi tamošnja vlast.

## Simbolika 
Štit je podjeljen na četiri dijela, u gornjem lijevom i donjem desnom dijelu je prikaz tri lava u prolazu na crvenoj pozadini (simbol Engleske), u gornjem desnom dijelu je kraljevski grb Škotske - crveni lav na zlatnoj pozadini, okružen ljiljanovim vijencem; na donjem lijevom dijelu je harfa, simbol Irske.

Krijesta je lav koji stoji na sve četiri šape, sa imperijalnom krunom, a sam stoji na imperijalnoj kruni koja je na zlatnom, kraljevskom šljemu.

Držači su krunisani lav (simbol Engleske) i jednorog, simbol Škotske. Jednorog je okovan, pošto je po legendi slobodni jednorog bio smatran izuzetno opasnom zvijeri.

Grb ispod štita nosi moto britanskih monarha *"Dieu et mon droit"* (Bog i moje pravo), a oko štita se nalazi moto britanskog Reda podvezice - "*Honi soit qui mal y pense*" (Posramljen bio onaj koji loše o tom).

## Također pogledajte 
* Zastava Ujedinjenog Kraljevstva
* Grb Engleske
* Grb Škotske
* Grb Sjeverne Irske
* Grb Velsa

Ujedinjeno Kraljevstvo
Kategorija:Ujedinjeno Kraljevstvo
Grb Vatikana

mini|desno|200px|Grb Vatikana

**Grb Vatikana** poznat i kao **grb Svete stolice** heraldički se opisuje kao crveni štit sa dva ukrštena ključa, zlatni i srebrni, povezani zlatnim prestovima ispod srebrne tijare, sa zlatnom krunom. Može ga nositi samo papa, Rimska kurija, Rimska dioceza ili grad Vatikan.

## Simbolika 
* ukršteni ključevi simboliziraju ključeve sv. Petra
* trostruka kruna (tijara) predstavlja papine tri funkcije - vrhovni pastor, vrhovni učitelj i vrhovni svećenik
* zlatni krst iznad tri krune simbolizira raspeće Isusovo

## Također pogledajte 
* Zastava Vatikana

## Reference 
## Vanjski linkovi 
Vatikan
Kategorija:Vatikan
Grb Turske

mini|desno|200px|Grb Turske
**Grb Turske**, iako neslužbeni državni simbol Turske proistekao iz nacionalne zastave, koristi se *de facto* kao nacionalni grb i nalazi se između ostalog na pasošu Turske, ličnoj karti i drugim državnim dokumentima.

Zvijezda i polumjesec, kao trenutni grb Turske su preuzeti sa zastave Osmanlijskog carstva iz 19. vijeka a status *de facto* nacionalnog grba su stekli nakon ukidanja osmanlijskog grba 1922. godine. Korišten je na nacionalnim ličnim kartama tokom 1930tih (sa kracima polumjeseca okrenutim ulijevo umjesto trenutno korištene orijentacije udesno).

Grb je jednostavnog heraldičkog dizajna. Sastoji se od crvenog ovala na kojem se nalaze vertikalno postavljeni polumjesec i zvijezda s turske zastave, koje okružuje zvanični naziv države na turskom. Grb podsjeća na neke stare grbove iz perioda osmanlijskog carstva.

## Upotreba grba 
### Bijeli polumjesec i zvijezda unutar kružnice 
Grb, koji je ustvari isječak u obliku kružnice sa turske zastave (u nekoliko sličnih varijanti) je jedna od varijanti grba Turske koji koriste neka ministarsta i vladine institucije, Velika narodna skupština Turske kao i neki sportski timovi i sportisti. Takođe se koristio i na starim turskim ličnim kartama.

Datoteka:Turkey emblem round.svg|Grb kružnog oblika korišten od strane nacionalnih sportskih reprezentacija i timova kao i u drugim poluslužbenim svrhama
Datoteka:Seal of the Turkish Parliament (Türkiye Büyük Millet Meclisi).svg|Grb koji koristi Velika narodna skupština Turske
Datoteka:Seal of Prime Ministry of the Republic of Turkey (until 2015).svg|Grb koji se koristio u kabinetu Premijera Turske od 1920. do 2018.

### Grb Ministarstva vanjskih poslova 
Ministarstvo vanjskih poslova Turske često koristi grb ovalnog oblika, crvene podloge optočene zlatnom bojom i simbolom Republike Turske (polumjesec i zvijezda) također zlatne boje, smještenih u centru podloge. Ovalni oblik ovog grba potiče još iz 19. vijeka. Mjesec i zvijezda na grbu su u vertikalnom nizu, tako da se zvijezda nalazi iznad polumjeseca. Ova varijanta grba, uz natpis '' 'Türkiye Cumhuriyeti Büyükelçiliği* što bi u prijevodu na bosanski jezik doslovno značilo * Ambasada Republike Turske'', se nalazi na turskim ambasadama.

Datoteka:Emblem of the Republic of Turkey.svg|Grb koji koristi Ministarstvo vanjskih poslova Turske u diplomatsko-konzularnim predstavništima.
Datoteka:Republic of Türkiye Ministry of Foreign Affairs logo.svg|Varijanta grba također korištena od strane Ministarstva vanjskih poslova

### Predsjednički pečat 
Pečat predsjednika Turske je kružnog oblika, crvene podloge sa 16 petokrakih zvijezda zlatne boje raspoređenih ravnomjerno po obodu grba sa velikom zvijezdom, sa 16 krakova različite dužine, također zlatne boje koja se nalazi u centru podloge grba. Zvijezde raspoređene po obimu grba simboliziraju 16 velikih turskih carstava. Izgled i upotreba grba regulirana je zakonom.

Datoteka:Emblem of the Presidency of Turkey.svg|Pečat Predsjednika Turske
Datoteka:Flag of the President of Turkey.svg|Zastava Predsjednika Turske

## Također pogledajte 
* Zastava Turske

## Reference 
Turska
Kategorija:Turska
Grb Olandskih ostrva

mini|desno|200px|Grb Olandskih ostrva

**Grb Olandskih ostrva** sastoji se iz plavog štita, krunisanog baronskom krunom na kojem se nalazi zlatni jelen.

Ostrvima, koja su bila švedska provincija, grb je darovan prije sahrane kralja Gustava I 1650.

Grb prvobitno namijenjen ostrvima prikazivao je 2 drugačija jelena na polju sa 9 bijelih ruža, simbolički povezanih s ružama na grbu Finske. Međutim, grb koji je na kraju darovan bio je s evropskim crvenim jelenom na plavom polju, što je neobično jer fauna ostrva nikad nije uključivala ovu vrstu.

Kancelarija švedskog državnog heralda otkrila je grešku načinjenu vijekovima ranije. Grb dat Olandskim ostrvima bio je zapravo namijenjen ostrvu Öland, poznatom po lovištima jelena. Öland je dobio grb sa bijelim ružama namijenjen Olandskim ostrvima, iako nije imao nikakve veze s Finskom. Ölandu je kasnije dat odgovarajući grb, sličan grbu Olandskih ostrva.

## Također pogledajte 
* Zastava Olandskih ostrva

Olandska ostrva
Kategorija:Olandska ostrva
Grb Gibraltara

mini|desno|200px|Grb Gibraltara

**Grb Gibraltara** je prvi put darovan 10. jula 1502. godine od strane Izabele I Kastiljske. To je najstariji grb u upotrebi u prekomorskim teritorijama Ujedinjenog Kraljevstva i unikatan po tome da je jedini iz vremena prije britanske kolonijalne administracije.

Grb se sastoji iz štita na kome se nalazi crveni zamak sa tri kule na bijeloj podlozi sa zlatnim ključem koji visi na sredini crvenog deijla pozadine. Zamak simboliše gibraltarsku tvrđavu a ključ značaj Gibraltara. Moto je *Montis Insignia Calpe*, što znači Štit stijene Gibraltar.

Grb se razlikuje od pečata Gibraltara, koji je slika gibraltarske stijene sa brodom ispred. Ne postoje podaci o vremenu nastanka tog motiva.

Od 1982., zastava koja predstavlja grb koristi se kao Zastava Gibraltara, a grb se također pojavljuje na zastavi Guvernera Gibraltara.

Grb vlade Gibraltara isti je kao grb Ujedinjenog Kraljevstva uz dodati štit koji prikazuje grb Gibraltara.

## Također pogledajte 
* Zastava Gibraltara
## Vanjski linkovi 
* http://www.gibraltar.gov.gi/national-symbols 
* http://books.google.es/books?id=Q45MmghAoMgC
* https://web.archive.org/web/20120719091342/http://discover.gi/dg/index.htm
* http://www.gibraltar.gov.gi/about_gib/national_symbols/national_index.htm 

Gibraltar
Kategorija:Gibraltar
Grb ostrva Man

mini|desno|200px|Grb ostrva Man

**Grb ostrva Man** u današnjem obliku datira od 12. jula 1996. godine. Službeni je naziv *grb Njenog Veličanstva na ostrvu Man*.  

## Opis 
Grb se sastoji od crvenog štita na kojem se nalazi triskelion. Držači štita su jastreb i gavran. Jastreb ima historijski značaj, jer su dva jastreba davana engleskom kralju na dan ovjenčavanja kao određeni vrsta danka. Gavran se često spominje u legendama o ostrvu.

Moto ispod štita glasi *"Qucunque Jaceris Stabi"*t ("Čime god gađali, stajaće"). 

## Također pogledajte 
* Zastava ostrva Man

## Reference 
Man, ostrvo
Kategorija:Ostrvo Man
Grb Farskih ostrva

mini|desno|200px|Grb Farskih ostrva

**Grb Farskih ostrva** prvi put se pojavio u jednoj od srednjovjekovnih stolica u Kirkjubouru u 15. vijeku. Prikazuje ovna na štitu. Kasnije verzije prikazuju pečat na kojem se nalazi ovan, a tu verziju koristili su svi suci na Farskim ostrvima, u starom sudu Logtingu.

Grb je izašao iz upotrebe kada je Logting ukinut 1816. godine. Ni po obnovi institucija, grb više nije korišten. Poslije usvajanja Zakona o autonomiji 1948. godine, grb se ponovo upotrebljava, ali ne od parlamenta, Logtinga, već vlade - Landsstýria. Kabinet premijera objavio je 1. aprila 2004. godine pečat upotrebe novog grba, baziranog na najstarijoj varijanti grba i u bojama zastave Farskih ostrva uz dodatu zlatnu. Neke institucije još uvijek koriste stari simbol.

## Također pogledajte 
* Zastava Farskih ostrva

## Reference 
Farska ostrva
Kategorija:Farska ostrva
Grb Jerseyja

mini|desno|200px|Grb Jerseyja
**Grb Jerseyja** je crveni štit na kojem se nalaze tri zlatna lava u prolazu i sa podignutom šapom. 1279. godine je darovan ostrvu kao pečat Edwarda I.
Edvard VII je zabranio upotrebu ovog grba na ostrvu.

Vrlo je sličan grbovima Normandije, Guernseyja i Engleske. Od 1981. godine, grb se nalazi na zastavi Jerseyja.

## Također pogledajte 
* Zastava Jerseyja

## Vanjski linkovi 
* 

## Reference 
Jersey
Kategorija:Jersey
Grb Kosova

**Grb Kosova** je usvojen 17. februara 2008. godine od strane Skupštine Republike Kosovo, nakon proglašenja nezavisnosti od Srbije. Sastoji se od geografske mape Kosova predstavljene žutom bojom na plavoj podlozi uokvirenoj rubom zlatne boje. Iznad mape Kosova nalazi se šest petokrakih zvijezda bijele boje. Centralni dijelovi grba, geografska mapa koja predstavlja Kosovo i zvijezde također čine centralne dijelove nove zastave Kosova, usvojene u isto vrijeme kada i grb.

## Simboli korišteni za vrijeme UN administracije 
Misija Ujedinjenih naroda UNMIK izdala je dva pravila koja određuju upotrebu simbola:

* Uredba UNMIK-a br. UNMIK/REG/2000/30 od 20. maja 2000. godine: *O pečatima i zaglavljima službenih dokumenata sudova, tužilaštava i kaznenih ustanova* u kojoj se navodi da pečati i službena dokumenta sudova i kaznenih ustanova treba da imaju amblem UN-a sa natpisom *UNMIK* na vrhu amblema i nazivom *KOSOVO* na albanskom, srpskom i engleskom jeziku "
* Administrativna direktiva br. 2003/15(July 2, 2003) od 2. jula 2003. godine pod nazivom *Implementacija uredbe UNMIK-a br. 2001/9 o ustavnom okviru za privremenu samoupravu na Kosovu* kojom se uspostavlja *odobreni logotip* za Privremene institucije samouprave.

Datoteka:Coat of arms of the PISG of Kosovo.svg|Odobreni logo Privremene institucije samouprave (2003-2008)

## Također pogledajte 
* Himna Kosova
* Zastava Kosova

## Reference 
Kosovo
Kategorija:Kosovo
Kategorija:Državni simboli Kosova
Grb Pridnjestrovlja

desno|220px

**Grb Pridnjestrovije** je izmijenjeni grb bivše Moldavske socijalističke repiblike. Na njemu piše *Република Молдовеняскэ Нистрянэ* što znači pridnjestrovska moldavska republika.

## Također pogledajte 
* Zastava Pridnjestrovlja

## Reference 
## Vanjski linkovi 
Pridnjestrovija
Kategorija:Pridnjestrovska Moldavska Republika
Grb Sjevernog Kipra

mini|desno|200px|Grb Sjevernog Kipra

**Grb Turske Republike Sjeverni Kipar** je dosta sličan grbu Kipra, osim što umjesto godine 1960, stoji 1963 i iznad natpisa godine se nalazi turski polumjesec i zvijezda.

## Također pogledajte 
* Zastava Sjevernog Kipra
* Zastava Turske

## Reference 
## Vanjski linkovi 
Sjeverni Kipar
Kategorija:Sjeverni Kipar
Grb Islanda

mini|desno|200px|Grb Islanda

**Grb Islanda** (isl. *Skjaldamerkið*) prikazuje 4 zaštitnika Islanda koji stoje na magmatskom kamenu, s islandskom zastavom ispred njih. Bik je zaštitnik jugozapadnog Islanda, grifin (orao) je zaštitnik sjeverozapadnog, zmaj je zaštitnik sjeveroistočnog dijela, a kameni div jugoistočnog. Ovi zaštitnici uživali su ogromno poštovanje, toliko da je postojao zakon u vrijeme Vikinga koji je zabranjivao da brodovi koji prilaze Islandu na pramcu nose zastrašujuće simbole (poput zmajevih glava) kako zaštitnici ne bi bili bespotrebno uznemiravani.

## Također pogledajte 
* Zastava Islanda

## Reference 
## Vanjski linkovi 
Island
Kategorija:Island
SG-1

mini|250px|Oznaka SG-1tima
**SG-1** (en:**S**tar**g**ate Team **1**) je primarna jedinica Stargate komande u naučno fantastičnoj televizijskoj seriji *Stargate SG-1*. Članovi SG-1 tima su ujedno i glavni likovi serije.

Stargate Komanda (ili SGC") je tajna vojna baza koja kontrolira  zvjezdana vrata, uređaj koji uspostavljanjem stabilne vještačke crvotočine omogućava intergalaktičko putovanje na druge planete koje posjeduju takav uređaj. Postoji nekoliko SG timova (numerisani brojevima od 1 do 25) koji uz pomoć zvjezdanih vrata idu na različite misije. Prvih devet timova oformljeno je zajedno sa bazom kada je vanzemaljska rasa po imenu Goa'uldi postala prijetnja Zemlji .

Dužnosti SG-1 tima uključuju prvi kontakt sa drugim vrstama na drugim planetama, diplomatske odnose sa drugim vrstama, pronalaženje novih tehnologija..

Inicijalno, SG-1 tim se sastojso od  Samanthe Carter, dr Daniel Jacksona, Teal'ca i pukovnika Jack O'Neilla kao glavnokomadujućeg oficira. U šestoj sezoni na Danielovo mjesto dolazi Joans Quinn. U devetoj sezoni umjesto Jacka O'neilla na mjesto glavnog oficira dolazi Cameron Mitchell , a u desetoj sezoni se SG-1 timu pridružuje i vanzemaljka Vala Mal Doran.

## Reference
## Također pogledajte
*SG timovi

## Vanjski linkovi
*Stargate Wiki - SG-1

Kategorija:Stargate SG-1
Turneja 4 skakaonice

**Turneja 4 skakaonice** (*Vierschanzentournee*) jest takmičenje u skijaškim skokovima, koje se boduje i za Svjetski kup. Održava se u Njemačkoj i Austriji svake godine od 1952. Poznata je i kao **Novogodišnja turneja**, s obzirom na to da se takmičenja odvijaju od 29. ili 30. decembra do 6. januara.

## Format 
Do 1996. prva serija skakala se po klasičnom formatu, tj. skakači su išli od najlošije plasiranog ka najbolje plasiranom u Svjetskom kupu. Međutim, s namjerom da se takmičenje učini još zanimljivijim za publiku, od sezone 1996/97. prva serija održava se po sistemu parova, koji se dobiju nakon kvalifikacija; 25. iz kvalifikacija skače protiv 26-og, 24. protiv 27-og, drugi protiv pretposljednjeg, prvi protiv posljednjeg. Parova ima 25. U drugu seriju prolazi pobjednik svakog para i pet najboljih gubitnika.

## Skakaonice 
Pobjednik Turneje postaje skakač koji nakon četiri takmičenja (osam serija) ima najviše bodova u zbiru. Prvi koji je uspio pobijediti na sve četiri skakaonice u istom izdanju Turneje jest Nijemac Sven Hannawald, koji je to učinio u sezoni 2001/02. Taj uspjeh ponovio je Poljak Kamil Stoch 16 godina kasnije, a već na sljedećoj turneji pridružio im se Japanac Ryōyū Kobayashi.

## Pobjednici 
*Ovo je spisak ukupnih pobjednika Turneje. Za pobjednike po pojedinačnim skakaonicama u svakoj sezoni pogledajte Spisak pobjednika Turneje 4 skakaonice.*

 – Na Turneji 2005/06. Ahonen i Janda nakon osam skokova osvojili su isti broj bodova (1081,5). Budući da ne postoji dodatni kriterij u tom slučaju (npr., bolji plasman na pojedinačnim skakaonicama), obojica su proglašena pobjednicima Turneje, što je jedini takav slučaj u historiji.

## Najuspješnije države 
Pet država imalo je četiri pobjede u okviru iste turneje: četiri puta to je bila Austrija (1974/75, 2009/10, 2011/12, 2024/25), dvaput Njemačka (1983/84. i Hannawaldov *Grand Slam* 2001/02) i po jednom Norveška (1962/63), Poljska (Stochov *Grand Slam* 2017/18) i Japan (*Grand Slam* Ryōyūa Kobayashija 2018/19).

## Zanimljivosti 
Godine 1965. poljski veteran Stanisław Marusarz (viceprvak svijeta iz Lahtija 1938), koji je bio u posjeti Turneji, zatražio je od žirija u Garmisch-Partenkirchenu da mu dozvoli izvesti revijalni skok. Nakon duže rasprave žiri se složio. Marusarz, koji je tad imao 53 godine i nije skakao već 9 godina, doskočio je na 66 m, koristeći se posuđenim skijama i čizmama i skačući u službenom odijelu (u kojem je bio na dočeku Nove godine), što je izazvalo aplauz publike.

## Također pogledajte 
* Nordijska turneja

## Reference 
## Vanjski linkovi 
* Službeni sajt  

Kategorija:Skijaški skokovi
Dusina (Zenica)

**Dusina** je naseljeno mjesto u gradu Zenici, Bosna i Hercegovina.

## Geografija 
Naselje Dusina se nalazi na jugu Zenice u neposrednoj blizini Lašve i Gornje Višnjice. Smještena je na ušću rijeke Lašve u rijeku Bosnu na samoj granici grada Zenice sa susjednim općinama Busovača i Kakanj.

## Stanovništvo 
## Reference 
## Vanjski linkovi 
* Zvanični sajt grada Zenice
Grb Norveške

mini|desno|227x227px|Grb Norveške

**Grb Norveške** jest ovalni štit sa zlatnim okrunjenim propetim lavom sa sjekirom na crvenom polju. Lavlja kruna označava da je Norveška monarhija, a sjekira je historijski povezana s Vikinzima i izradom drvenih brodova.

Grb Norveške jedan je od najstarijih u Evropi i, prema nekim podacima, datira iz 13. vijeka. Sam izgled vremenom je trpio određene izmjene (npr., dužina sjekire), ali je generalna kompozicija ostajala ista. Motiv lava sa sjekirom glavni je motiv i grba norveške kraljevske porodice, uz još neke dodatne elemente.

## Također pogledajte 
* Zastava Norveške

## Reference 
## Vanjski linkovi 
Norveška
Kategorija:Norveška
Zastava i grb Guernseyja

mini|desno|200px|Zastava Guernseyja

**Zastava Guernseyja** usvojena je 1985. i sastoji se iz crvenog krsta svetog Đorđa i dodatnog zlatnog krsta u sredini. Izmjena zastave predložena je da bi se izbjegla učestala zabuna Guernseyja s Engleskom na sportskim takmičenjima, budući da su koristili istu zastavu. Dizajnirao ju je Guernsey Flag Investigation Committee () kojim je predvodio zamjenski ovršitelj Graham Dorey, te je po prvi put došao na ostrvo 15. februara 1985. Zlatni krst na zastavi predstavlja Vilima I Osvajača, koga je Vilim navodno također imao na svojoj zastavi u bici kod Hastingsa, te mu je samu zastavu poklonio Papa Aleksandar II. Crvena zastava sa krstom se koristi kao civilna, odnosno zastava trgovačke mornarice.

## Historijske zastave 
Prethodna zastava Guernseyja bio je krst svetog Đorđa. Guernseyju je bilo dopušteno da ga koristi za zastavu 1936. godine. Međutim, postoje dokazi za moguće postojanje prethodne zastave Guernseyja koja se koristila sredinom 19. vijeka. Ova zastava imala je isti krst kao i Engleska u to doba, ali je iza krsta sadržavala plave i bijele kvadratiće kao i zastavu Ujedinjenog Kraljevstva (još poznata kao "Union Jack") u gornjem lijevom uglu. Međutim, detalji i službena upotreba zastave nisu sigurni.

Datoteka:Flag of Guernsey (1936).svg| Zastava od 1936. do 1985.
Datoteka:Old Flag of Guernsey.svg| Zastava iz 19. vijeka
Datoteka:Civil Ensign of Guernsey.svg| Zastava trgovačke mornarice
Datoteka:Government Ensign of Guernsey.svg| Zastava vlade Guernseyja
Datoteka:Flag of the Lieutenant Governor of Guernsey.svg| Zastava poručnik-guvernera Guernseyja

mini|desno|200px|Grb Guernseyja

## Grb
**Grb Guernseyja** službeni je simbol ostrva Guernsey u La Mancheu. Čini ga crveni štit s tri zlatna lava u prolazu, a iznad štita nalazi se mali buket lišća. Grb je vrlo sličan normandskom, džerzijskom i engleskom.

## Reference 
## Vanjski linkovi 
* Dodatne informacije o zastavama Guernseyja na sajtu Crwflags

Guernsey
Kategorija:Guernsey
Zastava Jerseyja

mini|desno|200px|Zastava Jerseyja
**Zastava Jerseyja** usvojena je od strane vlasti dana 12. juna 1979. godine, proglašena od kraljice Elizabete II 10. decembra 1980, a prvi put službeno istaknuta 1. aprila 1981. godine.

Zastava ima bijelu osnovu na kojoj se nalazi dijagonalni crveni krst (krst sv. Patrika) čiji kraci idu do krajeva zastave, a u gornjem kvadratu, iznad presjeka krsta, nalazi se grb Jerseyja sa krunom Plantageneta.

## Također pogledajte 
* Grb Jerseyja

## Vanjski linkovi 
* 

Jersey
Kategorija:Jersey
Zastava Olandskih ostrva

mini|desno|200px|Zastava Olandskih ostrva
**Zastava Olandskih ostrva** sastoji se iz švedske zastave sa dodatnim crvenim krstom, koji označava Finsku. Danas je zastava Finske bijele i plave boje, ali prije, za vrijeme vladavine finskog nacionalizma, boje su bile crvena i žuta (kao na grbu Finske). Zastava je službeno u upotrebi od 1954.

## Također pogledajte 
* Grb Olandskih ostrva

Olandska ostrva
Zastava
Nova zemlja (arhipelag)

mini|Položaj Novaje Zemlje u Arktičkom okeanu
[mini|[NASA|NASA-ina satelitska snimka Novaje Zemlje]]
**Novaja Zemlja** (ruski: Новая Земля, u prijevodu *Nova zemlja*) je arhipelag sastavljen od dva velika ostrva većeg broja malih ostrva , a smješten je u Arktičkom okeanu sjeverno od kopnene Rusije.

Po upravnoj podjeli pripada Arhangelskoj oblasti.

Dva glavna ostrva međusobno su odvojena prolazom Matočkin Šar. Sjeverno ostrva ima površinu od 48.904&nbsp;km2, a južno 33.275&nbsp;km2 dok je ukupna površina ostrva oko 90.650&nbsp;km2. Novaja Zemlja odvaja Barentsovo od Karskog mora.

Oblast je vrlo brdovita, budući da je geološki Novaja Zemlja nastavak Uralskog gorja, a vrhovi planina dosežu visinu do 1070 metara. Ostrva od kopnene Rusije razdvajaju Karska vrata. Na sjevernom ostrvu nalaze se brojni glečeri dok južni ima klimatske uvjete tundre. Prirodni izvori uključuju bakar, olovo i cink. Autohtono stanovništvo čini oko stotinu Nenaca koji preživljavaju baveći se ribolovom i lovom na životinje.

## Historija 
Rusi su za Novaju Zemlju znali već u 11. ili 12. vijeku kad su teritorije posjetili trgovci iz Novgoroda. Za zapadne Evropljane ostrva su bila nepoznata sve dok ih potraga za sjevernom morskom rutom nije dovela do otkrića. Prvi je na ostrvo 1553. stigao Hugh Willoughby dok je Willem Barents 1596. kružio oko sjevernog područja i prezimio na istočnoj obali u blizini sjevernog kraja ostrva. Tokom tog putovanja mapirana je zapadna obala.

Na ostrvima je sredinom pedesetih godina 20. vijeka konstruisan testni poligon za atomske probe i postojao je tokom velikog dijela Hladnog rata. Sastojao se od tri mjesta za testiranje - *Čornaja Guba*, *Matočkin Šar* i *Suhoj Nos*. Na posljednjem od njih je 1961. aktivirana Car bomba koja je proizvela rekordnu eksploziju od 50 megatona. 1989. glasnost je pomogla javno otkriti postojanje poligona i aktivnosti, a zadnja atomska proba je izvedena 1990.
## Vanjski linkovi
*Nova Zemlja - Centralni nuklearni poligon (Televizija Zvijezda - Zvanični kanal)

Kategorija:Ostrva u Rusiji
Kategorija:Arhipelazi u Rusiji
Zastava Kosova

**Zastava Kosova** predstavlja državni simbol Kosova a usvojena je  17. februara 2008. godine u Kosovskoj skupštini.
Izabrana zastava je dopunjeni dizajn autora Muhamera Ibrahimija.
Na plavoj podlozi koja podsjeća na zastavu Evropske unije nalazi se zlatna geografska mapa Kosova iznad koje se u luku nalazi šest bijelih zvijezda koje simbolizuju šest najvećih nacionalnih zajednica koje žive na Kosovu: Albance, Bošnjake, Gorance, Rome, Srbe i Turke.

U periodu prije proglašenja nezavisnosti, Kosovari su isticali prijedlog zastave sa mapom Kosova na plavoj i žutoj pozadini, varijantu zastave sličnu zastavi Bosne i Hercegovine.

## Konkurs za izbor zastave 
Na konkursu za izbor zastave, koji je održan u junu 2007. godine stigle su ukupno 993 prijave. Svi simboli su morali isticati multietničnost Kosova izbjegavajući korištenje simbola i boja određenih nacionalnih zajednica Kosova. Izabrana su tri dizajna koja su proslijeđena Skupštini Kosova 4. februara 2007. godine.

## Ostale zastave 

Datoteka:Flag of Serbia.svg|Zastava Srbije, koriste je Srbi iz srpskih enklava na Kosovu.
Datoteka:Flag of Kosovo (DioGuardi's proposal).svg|Prijedlog Josepha J. DioGuardia.
Datoteka:Flag of SFR Yugoslav Albanian Minority.svg|Zastava Albanaca u bivšoj Jugoslaviji.
Datoteka:Kosovo Flag Proposal 1.svg|Prijedlog za zastavu Kosova, kombinacija zastava Albanije i UN-a.
Datoteka:Flag proposal Kosovo 2008.png|Prijedlog za zastavu
Datoteka:Flag proposal Kosovo 2008-2.png|Prijedlog za zastavu
Datoteka:Flag proposal Kosovo 2008-3.png|Prijedlog za zastavu 

## Također pogledajte 
* Grb Kosova
* Himna Kosova

## Reference 
Kosovo
Kategorija:Kosovo
Kategorija:Državni simboli Kosova
Zastava Pridnjestrovlja

mini|desno|200px|Zastava Pridnjestrovije
**Zastava Pridnjestrovije** je verzija zastave bivše Moldavske SSR. Trenutni oblik je usvojen Zakonom o državnim simbolima iz 2000. godine.

Zastava je u upotrebi od raspada SSSR-a, ali bez srpa, čekića i zvijezde, iako su nekada ovi simboli korišteni u službenim prilikama.

U nedržavne svrhe koristi se pojednostavljena zastava bez simbola i bez propisane proporcije.

## Također pogledajte 
* Grb Pridnjestrovije

Pridnjestrovska Moldavska Republika
Kategorija:Pridnjestrovska Moldavska Republika
Zastava Sjevernog Kipra

mini|desno|200px|Zastava Sjevernog Kipra

**Zastava Turske Republike Sjeverni Kipar** je bijela. Na podlozi su dvije vodoravne crvene pruge, odvojene od donjeg, odnosno gornjeg ruba. Između njih su crveni polumjesec i zvijezda, simbol islama, koji je službena religija, iako se Turska Republika Sjeverni Kipar deklariše sekularnom državom.

## Također pogledajte 
* Grb Sjevernog Kipra
* Zastava Kipra
* Zastava Turske

## Reference 
## Vanjski linkovi 
Sjeverni Kipar
Kategorija:Sjeverni Kipar
Zastava Američkih Djevičanskih ostrva

mini|desno|200px|Zastava Američkih Djevičanskih ostrva

**Zastava Američkih Djevičanskih ostrva** usvojena je 17. maja 1921. Sastoji se od pojednostavljene verzije velikog orla Sjedinjenih Američkih Država između slova "V" i "I" na bijeloj pozadini. Orao žute boje drži lovorovu grančicu (simbol pobjede) u jednoj, a tri plave strijele u drugoj kandži. Tri strijele predstavljaju tri glavna Američka Djevičanska ostrva: Saint Thomas, Saint John i Saint Croix.

Kada su Djevičanska ostrva bila u kolonijalnom vlasništvu Danske, zastava je bila plava sa danskom zastavom, ili Dannebrog ("platno Danaca"), u gornjem lijevom uglu.

## Reference 
## Također pogledajte 
* Grb Američkih Djevičanskih ostrva

Američka Djevičanska ostrva
Kategorija:Američka Djevičanska ostrva
Zastava Britanskih Djevičanskih ostrva

mini|desno|300px|Zastava Britanskih Djevičanskih ostrva
**Zastava Britanskih Djevičanskih ostrva** zvanični je simbol ove britanke prekomorske teritorije. Usvojena je kraljevskim nalogom 15. novembra 1960. nakon što su ostrva pretvorena u zasebnu britansku koloniju. Sastoji se od grba Britanskih Djevičanskih ostrva na tamno plavoj podlozi i zastavom Ujedinjenog Kraljevstva u gornjem lijevom uglu. Na grbu se nalazi sv. Ursula koja drži lampu djevičanskih sljedbenika. 
Zastava je izmijenjena 1999. kada je štit uvećan i ocrtan bijelom bojom. 

## Također pogledajte 
* Grb Britanskih Djevičanskih ostrva

## Reference 
Britanska Djevičanska ostrva
Kategorija:Britanska Djevičanska ostrva
Wels

**Wels** je grad u austrijskoj pokrajini Gornja Austrija. Po veličini je drugi najveći grad pokrajine, odmah poslije Linza. Kao statutarni grad, ujedno je i sjedište okruga Wels-Land. Za vrijeme Rimskog Carstva i tokom Srednjeg vijeka, grad je doživljavao svoj najveći procvat. Današnji razvoj Wels može zahvaliti svom položaju kao grad sajmova i industrije, kao i veliko prometno čvorište.
lijevo|mini|390px|Panorama grada Welsa

## Stanovništvo 
Udio doseljenika iznosi oko 16 %, od toga samo 1 % iz zemalja EU. Najviše ima doseljenika iz Bosne i Hercegovine (3218), Turske, Hrvatske, Srbije i Crne Gore.

## Također pogledajte 
* Wels-Land

## Reference 
Kategorija:Gradovi u Austriji
*
Zastava Grenlanda

mini|desno|300px|Zastava Grenlanda

**Zastava Grenlanda** zvanični je simbol ove ostrvske države koju je osmislio Thue Christiansen. Sastoji se od dvije jednake vodoravne trake bijele i crvene boje, sa velikim diskom pomjerenim ka jarbolu. Gornja polovina diska je crvena, a donja bijela.

Lokalno ime na grenlandskom je *"Erfalasorput"*, što znači naša zastava, ali naziv Aappalaatoq (crvena) koristi se za grenlandsku i dansku zastavu. Danas se obje zastave ističu, obično jedna pored druge.

Godine 1978. Danska je dala autonomiju Grenlandu, i jednak status Kraljevini Danskoj. Lokalna vlast raspisala je javni natječaj na koji je stiglo 555 prijedloga. Poslije duge rasprave i dodatnih prijedloga usvojen je današnji izgled, tijesno pobijedivši zastavu s nordijskim krstom.

Zastava je usvojena 21. juna 1985.

## Također pogledajte 
* Grb Grenlanda
* Zastava Danske

## Reference 
Grenland
Kategorija:Grenland
Zastava Guadeloupea

Zvanična **Zastava Guadeloupe**je Zastava Francuske i zvanični je simbol ove francuske karipske prekomorske teritorije, koja je ujedno i jedan od departmana Francuske. Međutim, postoji nekoliko lokalnih zastava koje koriste stranke i pokreti za nezavisnost Guadeloupe, a istovremeno se koriste i u turističke svrhe.

## Galerija 

Datoteka:Flag of France (1794–1815, 1830–1974, 2020–present).svg|Zastava Francuske, zvanična zastava na ostrvu
Datoteka:Flag of Guadeloupe (local).svg|Lokalna nezvanična zastava
Datoteka:Flag of Guadeloupe (local) variant.svg|Lokalna nezvanična zastava (crvena varijanta)
Datoteka:Flag of Guadeloupe (UPLG).svg|Predložena zastava od strane pokreta za nezavisnost

## Također pogledajte 
* Zastava Francuske

## Reference 
## Vanjski linkovi 
* https://web.archive.org/web/20121018112432/http://flagspot.net/flags/gp%7Dind.html

Gvadalupe
Kategorija:Gvadalupe
Zastava Nizozemskih Antila

mini|desno|300px|Zastava Nizozemskih Antila
**Zastava Nizozemskih Antila** bila je bijela s horizontalnom plavom trakom na sredini, koja je zauzimala jednu trećinu širine zastave, postavljenom na vertikalnu crvenu traku iste širine, također centriranu. U sredini se nalazilo pet petokrakih zvjezdica raspoređenih u šesterougaonom uzorku u središtu plave trake, s vrhovima okrenutim prema gore. Zvjezdice su predstavljale pet ostrva Nizozemskih Antila: Bonaire, Curaçao, Saba, Sint Eustatius i Sint Maarten. Bila je u zvaničnoj upotrebi od 19 novembra 1959. do 1. januara 1986.
Crvena, bijela i plava boja odnosile su se na Zastavu Nizozemske. 

## Također pogledajte 
* Grb Nizozemskih Antila

## Reference 
* 

Nizozemski Antili
Kategorija:Nizozemski Antili
Zastava Kajmanskih ostrva

thumb|200px|desno|Zastava Kajmanskih ostrva **Zastava Kajmanskih ostrva** zvanični je simbol ove britanske prekomorske teritorije. Usvojena je 1959. kako bi dopunila Zastavu Ujedinjenog Kraljevstva i zamijenila zastavu kolonije Jamajke. Zastava Kajmanskih ostrva u zvaničnoj je upotrebi od 1959. kada je teritorija dobila samoupravu. Prije toga ostrvo je koristilo Zastavu Ujedinjenog Kraljevstva.

Tamno plave je boje sa Zastavom Ujedinjenog Kraljevstva u gornjem lijevom uglu i grbom Kajmanskih ostrva sa desne strane.
Dizajn sadašnje zastave podrazumijevao je uklanjanje bijelog diska i ocrtavanje grba bijelim okvirom, iako se prethodna verzija često koristi u službene svrhe. Zastava Kajmanskih ostrva slična je zastavama osam drugih britanskih prekomorskih teritorija, koje su također plave zastave sa svojim grbovima. 

## Također pogledajte 
* Grb Kajmanskih ostrva

## Reference 
Kajmanska ostrva
Kategorija:Kajmanska ostrva
Zastava Martinika

mini|desno|300px|Zastava Martinika

**Zastava Martinika** nema zvaničan status na Martiniku. To je historijska zastava koja datira još iz 1766.

Zastava je plave boje sa bijelom krstom u sredini i četiri zmije u uglovima (poskok karakterističan za ostrvo).

Zvanična zastava ostrva je zastava Francuske.

## Također pogledajte 
* Grb Martinika
* Zastava Francuske

## Reference 
## Vanjski linkovi 
Martinik
Kategorija:Martinik
Zastava Montserrata

mini|desno|300px|Zastava Montserrata

**Zastava Montserrata** usvojena je 10. aprila 1909. Boje i simboli zastave nose kulturna, politička i regionalna značenja. Tamno plave je boje sa zastavom Ujedinjenog Kraljevstva u gornjem lijevom uglu i grbom Montserrata sa desne strane. 
Zastava Montserrata slična je zastavama osam drugih britanskih prekomorskih teritorija, koje također imaju plave zastave sa svojim odgovarajućim grbovima.
Na grbu se nalazi Erin, ženska personifikacija Irske sa zlatnom harfom. Keltska harfa koju drži je još jedan prikaz te nacije. Oba ova simbola odaju počast irskim doseljenicima koji su se doselili na Montserrat od 1632. pa nadalje.

## Također pogledajte 
* Grb Montserrata

## Reference 
Monserat
Kategorija:Montserrat
Zastava Portorika

mini|desno|300px|Zastava Porto Rika

**Zastava Portorika** sastoji se od 5 horizontalnih crvenih i bijelih linija te plavog trokuta sa bijelom zvijezdom s lijeve strane.

Porijeklo sadašnje zastave Portorika, koju je usvojio Komonvelt Portorika 1952. godine, može se pratiti do 1868. godine, kada je prvu portorikansku zastavu, "Revolucionarnu zastavu Laresa", osmislio dr. Ramón Emeterio Betances i izvezla Mariana "Brazos de Oro" Bracetti. Ova zastava je korištena u kratkotrajnoj portorikanskoj pobuni protiv španske vladavine na ostrvu, poznatoj kao "El Grito de Lares", čime je po prvi put uspostavljena portorikanska nacionalna svijest pod kolonijalnom vlašću.

Juan de Mata Terreforte, prognani veteran "El Grito de Lares" i potpredsjednik Portorikanskog revolucionarnog komiteta, u New Yorku, usvojio je sa svojim članovima zastavu Laresa kao zastavu Portorika, do 1895. godine, kada je Trenutni dizajn, po uzoru na kubansku zastavu, otkriven i usvojen od strane komiteta. Nova zastava, koja se sastojala od pet jednakih horizontalnih traka crvene boje (gornja i donja) naizmjenično s bijelom; plavi jednakokraki trougao zasnovan na bočnoj strani nosi veliku, bijelu, petokraku zvijezdu u sredini, prvi put je razvijena u Portoriku 24. marta 1897. godine, tokom pobune "Intentona de Yauco". (Ovo je u suprotnosti s upotrebom tri plave i dvije bijele jednake vodoravne pruge i crvenog jednakostraničnog trokuta na vitlu sa zvijezdom petokrakom na kubanskoj zastavi). Upotreba i isticanje portorikanske zastave bilo je zabranjeno i jedina Zastave koja je bila dozvoljeno za isticanje u Portoriku bile su španska zastava (1492. do 1898.) i američka zastava (1898. do 1952.).

Godine 1952., Commonwealth of Puerto Rico usvojio je dizajn zastave iz 1895. godine kao svoj službeni standard. Boja trokuta koju je koristila administracija Luis Muñoz Marín bila je tamnoplava, kako bi se slagala s plavom zastavom Sjedinjenih Država.

## Također pogledajte 
* Grb Portorika
* Zastava Sjedinjenih Američkih Država
## Reference 
Portoriko
Kategorija:Portoriko
Zastava Svetog Bartolomeja

mini|desno|300px|Zastava Svetog Barolomeja

**Zastava Svetog Bartolomeja**, zvanično je zastava Francuske, čiji je sveti Bartolomej samoupravna prekomorska zajednica. Međutim, stanovništvo ove prekomorske zajednice nezvanično koristi lokalnu zastavu (grb Svetog Bartolomeja na bijeloj podlozi). Zastava se sastoji od već navedenog grba koji se nalazi u sredini na bijeloj podlozi. Na nekim sportskim i kulturnim događajima ponekad se može vidjeti i zastava sa punim logom ove teritorijalne zajednice.

## Također pogledajte 
* Grb Svetog Bartolomeja
* Zastava Francuske

## Reference 
Sveti Bartolomej
Kategorija:Sveti Bartolomej
Banks (ostrvo)

[mini|Položaj ostrva Banks u odnosu na saveznu teritoriju [Nunavut]]

**Banks** je kanadsko arktičko ostrvo smješteno u regiji Inuvik u saveznom teritoriju Sjeverozapadne teritorije, a površinom od 70.028&nbsp;km2 on je peto najveće ostrvo u Kanadi i 24. najveće ostrvo na svijetu. Banks je smješten zapadno od ostrva Victoria od kojeg ga odvaja Prolaz princa od Walesa, na jugu ga od kopna odvaja Amundsenov zaliv, na zapadu je Beaufortovo more, a sjeverno se nalazi prolaz McClure te ostrva Melville i Ostrvo princa Patricka koji čine dio arhipelaga Parry. Jedino naselje na ostrvu zove se Sachs Harbour, a leži na jugozapadnoj obali i prema popisu stanovništva iz 2001. imalo je populaciju od 114 ljudi.

Ostrvo ima vrlo hladnu arktičku klimu s naročito oštrim zimama zbog koje je područje tundre te na njemu uopće nema drveća, a najviša biljka je arktička vrba koja naraste do visine ljudske koljenice. Na ostrvu se sreću životinje kao što su sjevernoamerički sobovi, polarni medvjedi, mošusna goveda i ptice poput crvendaća i lastavica, a 1961. na ostrvau su osnovana i dva rezervata za ptice selice. Sa kopna preko Amundsenovog zaliva na Banks dolaze i snježne guske, a sezona lova na guske traje u proljeće u okolini Sachsa Harboura.

Najviša tačka ostrva smještena je na njegovom južnom dijelu i nalazi se na visini od 762 metra, a na sjevernom dijelu nalaze se nizine u kojima je na površini od otprilike 12.274&nbsp;km2 smješten nacionalni park Aulavik. Jarebice i gavrani se smatraju jedinim pticama koje su cijele godine prisutne u parku, iako se kroz godinu na njegovom području smjeste 43 različite vrste drugih ptica. Kroz park teče i rijeka Thomsen, jedna od najsjevernijih plovnih rijeka u Sjevernoj Americi.

## Reference 
## Vanjski linkovi 
* https://archive.org/details/apersonalnarrat00armsgoog

Kategorija:Geografija Kanade
Kategorija:Ostrva
Zastava Svetog Petra i Mikelona

mini|desno|300px|Zastava Svetog Petra i Mikelona

**Zastava francuskog prekomorskog kolektiviteta Svetog Petra i Mikelona** je plava sa žutim brodom imenom *Grande Hermine*, kojim je Jacques Cartier došao na ostrvo Saint-Pierre 15. juna 1536. Tri kvadratna polja koja se nalaze na lijevoj strani zastave simboliziraju porijeklo većine stanovnika ovih ostrva. Od vrha prema dnu su: Baskijci, Bretonci i Normandijci.

Ovu neslužbenu zastavu dizajnirao je André Paturel, lokalni biznismen koji je prilagodio krestu koju je dizajnirao Léon Joner.

## Također pogledajte 
* Grb Svetog Petra i Mikelona

## Reference 
Sveti Petar i Mikelon
Kategorija:Sveti Petar i Mikelon
Zastava Turksa i Caicosa

mini|desno|300px|Zastava Turksa i Caicosa

**Zastava ostrva Turks i Caicos** zvanični je simbol ove britanske prekomorske teritorije. Trenutna zastava ostrva Turks i Caicos usvojena je 7. novembra 1968. a izmijenjena 1999. Prije toga, ostrva su imala nekoliko različitih zastava, bilo predloženih ili korištenih. Tamno plave je boje sa zastavom Ujedinjenog Kraljevstva u gornjem lijevom uglu i grbom Turksa i Caicosa na desnoj strani koji je dodijeljen 28. septembra 1965.
Grb ima oblik žutog štita na kojem se nalaze školjka, jastog i melocactus.
Zanimljivo je da melocactus, koji je vizualno sličan tradicionalnom turskom fesu, daje ostrvima prvu polovinu imena.

## Također pogledajte 
* Grb Turksa i Caicosa

## Reference 
Turks i Caicos ostrva
Kategorija:Ostrva Turks i Caicos
Borajno

**Borajno** je naseljeno mjesto u općini Čajniče, Bosna i Hercegovina.

## Geografija 
Borajno se nalazi u zapadnom dijelu općine Čajniče. Reljef naselja je planinski. Svojim strmim stranama spušta se u predio vodotoka rijeke Vrelo što je i granica sa naseljem Luke sa jedne i naseljem Kamen sa druge strane. Istočno graniči sa Marković kolom i naseljem Batovo. Naselje Borajno se sastoji se od zaseoka: Makotići, Vidobare, Umčari, Gramusovići, Nekosine, Kešani, Babovići, Jelazovići, Vrela, Vučinići, Podgorje, Hrbelj i Prevrzma. Cijela teritorija Borajna pogodna je za proizvodnju poljoprivrednih kultura. Ranije je to zemljište u najvećem procentu zasijavano žitaricama, uglavnom ječmom, zobi i pšenicom. Borajno je također pogodno za uzgoj krompira na cijeloj svojoj teritoriji.

## Stanovništvo 
## Reference 
## Vanjski linkovi 
* Zvanični sajt općine Čajniče
Jonas Quinn

mini|desno|250px|Corin Nemec kao Jonas Quinn u seriji Stargate SG-1
**Jonas Quinn** je fiktivni lik iz naučno fantastičnog filma Stargate i serije iz iste franšize Stargate SG-1. Pojavljuje se u šestoj sezoni.
Quinn je čovjek, porijeklom sa planete Langara. On zamijenjuje Daniela Jacksona u SG-1 timu nakon Danielovog uzdignuća. U početku Jack O'Neill je bio protiv toga da se Jonas pridruži timu i insistirao je da SG-1 tim ostane sastavljen od tri člana. Međutim suočen sa izborom između ruskog vojnika i Quinna odlučuje da Jonas postane četvrti član tima. 
## Historija
Jonas Quinn jedan je od naučnika na Langari, kelnowanaca, koji su radili na pravljenju bombe od Naquadaha da bi je upotrijebili u borbi protiv druga dva suparnička naroda sa svoje planete.  
Vođen grižom savjesti zbog svog rada i zbog činjenice da je bio u grupi koja je prikrila da se Daniel žrtvovao izlažući se ogromnoj dozi radijacije da bi spasio živote na Langari, Quinn krade planove za Naquadrija bombu i malu količinu naquadrije donosi na Zemlju.
Zbog činjenice da nije ništa poduzeo kada je Daniel bio izložen radijaciji dolazi u sukob sa Jackom O'Neillom koji prema njenu pokazuje otvorenu netrpeljivost i nepovjerenje. Stoga sebi daje zadatak da prouči sve spise i dokumente koje je Daniel ostavio iza sebe i na taj način pokuša da se uklopi u SG-1. Zahvaljujući njegovoj veseloj prirodi i trudu koji je ulagao u sve što je činio Jonas postaje ravnopravni i prihvaćen član. Sa povratkom Daniela Jacksona u sedmoj sezoni kojem je Jonas spasio život od sigurne smrti štapnim oružjem Jonas se vraća na svoju matičnu planetu sa nadom da će moći pomoći svom narodu svojim novo stečenim znanjem u epizodi *Povratak kući*. Pojavljuje se u epizodi *Ispadanje*. 

Kategorija:Likovi u seriji Stargate SG-1
Dragan Šutanovac

mini|Dragan Šutanovac 2009
**Dragan Šutanovac** (rođen 1968. godine u Beogradu) je srbijanski političar i sadašnji ministar odbrane Srbije. Završio je mašinski fakultet Univerziteta u Beogradu, a posebno se specijalizirao u oblasti bezbjednosti na kursevima u inostranstvu. Jedno vrijeme bio je i predsjednik Odbora za bezbjednost Skupštine Srbije.

Dana 15. maja 2007. godine, izabran je za ministra odbrane Srbije kao ministar iz redova Demokratske stranke.

## Reference
## Vanjski linkovi
* 
Kategorija:Rođeni 1968.
Kategorija:Srbijanski političari

Kategorija:Biografije, Beograd
Nova godina

[mini|300px|Vatromet u [Sydneyu za Novu godinu]]

**Nova godina** je događaj koji se dešava za prvi dan u godini. 

Najčešće se odnosi na Novu godinu po gregorijanskom kalendaru i prvi dan pada na 1. januar. Doček nove godine na tzv. staru godinu, 31. decembar (zadnji dan u godini) slavi se širom svijeta. Često se po većim gradskim trgovima slavi vatrometom, pjevanjem i plesom. Zadnjih se deset sekundi odbrojava do ponoći.

Postoji još nekoliko Novih godina kao npr. vijetnamska, kineska, islamska, iranska, japanska, jevrejska, tamilska, nova godina po julijanskom kalendaru (14. januar), i druge.

## Također pogledajte 
* Matariki

Kategorija:Praznici
*
Kategorija:Praznici u januaru
Kategorija:Praznici s fiksnim datumom